C. R. Rajagopalan

Si CR Rajagopalan ( 1957 – January 31, 2022) ay isang Indianong manunulat, guro, at aktibista sa kapaligiran mula sa Kerala. Nagtrabaho si Rajagopalan para sa pagsubaybay at pagpapanatili ng tradisyong-pambayan alamat at kultura ng tribo. Sumulat siya ng ilang mga libro sa pamana at pag-aaral ng alamat. Nakatanggap siya ng mga parangal mula sa Akademya ng Tradisyong-pambayan ng Kerala at Kerala Sangeetha Nataka Akademi.

Talambuhay 
Si Rajagopalan ay ipinanganak kina Rama Panicker at Narayani Amma sa Perumpullissery sa Distrito Thrissur ng Kerala. Nag-aral siya sa CNN High School, Pampamahalaang Kolehiyo ng Thrissur at Kolehiyo Sri Kerala Varma. Ginawa niya ang kaniyang PhD sa mga teatrikong aspekto ng mga maskara na ginamit sa Theyyam, Kummatti, Thirapputnam, Krishnanattam, at ang kaugnayan ng mga ito sa modernong mga kasanayan sa teatro, mula sa Pamantasan ng Calicut. Naglingkod siya bilang isang katuwang na propesor sa Kolehiyo Kerala Varma, Thrissur at Dekano sa Unibersidad ng Kerala. Nakatanggap siya ng Junior Fellowship mula sa Unyon Ministro ng Kultura, Pamahalaan ng India, at gumawa ng Proyekto sa Etnikong Musko at Major Project on National Aesthetics of Folk Theater ng UGC. Si Rajagopalan ay nagsilbi rin bilang Direktor ng Nattarivu Padana Kendram, isang sentro para sa pag-aaral ng alamat sa Thrissur, at direktor ng Pandaigdigang Sentro para sa Araling Kerala (International Centre for Kerala Studies / ICKS) ng campus ng Pamantasan ng Kerala Kariavattom.

Nag-akda siya ng ilang mga libro sa alamat, nagdirekta ng mga album ng mga katutubong awit at dokumentaryo sa katutubong-pambayan at nagpresenta ng mga papel sa Gresya, Tsina, Polonya, Italya, Inglatera, Suwisa, Roma, Geneva, at Oxford. Naging Pangkalahatang Patnugot din siya ng DC Books  Nattarivukal, isang serye ng 20 libro sa kaalamang-pambayan, at ang patnugot ng Krishi Geetha. Dumalo siya sa Heritage Knowledge Meeting ng World Intellectual Property Organization na nakabase sa Geneva. Siya ay isang regular na tagapag-ambag sa mga peryodiko sa alamat.

Si Rajagopalan ay aktibong kasangkot sa iba't ibang kilusan laban sa polusyon sa kapaligiran at isang seryosong tagasuporta ng pangangalaga sa kapaligiran, alternatibong politika at pamumuhay. Ang kaniyang suporta ay naging instrumento sa paglalathala ng Malayalam na salin ng aklat na One Straw Revolution ng magsasaka at pilosopong Hapones na si Masanobu Fukuoka.

Personal na buhay at pagkamatay 
Si Sheetal V. S. ang kaniyang asawa. Namatay siya mula sa COVID-19 noong 31 Enero 2022, sa edad na 64. Sa isang nota ng pakikiramay, sinabi ng Ministro ng mas Mataas na Edukasyon at Hustisyang Panlipunan ng Kerala na si R. Bindu na ang yumaong Rajagopalan ay kasingkahulugan ng mga pag-aaral ng alamat.

Mga sanggunian